En ny prissammenligning viser, at Nordjylland er den region i Danmark, der bestiller de billigste hotelværelser.

Når vi i Nordjylland skal på ferie, er vi eksperter i at finde billige hotelværelser i forhold til resten af landet. Nordjyder er nemlig den regionsgruppe i Danmark, der booker deres hotelværelse til den billigste pris. Det viser en prisammenligning foretaget af trivago.dk, der har set på tendenser i danskernes rejsevaner for dette års efterårsferie. I gennemsnit betaler en københavner 1.146 kroner for en overnatning på et dobbeltværelse, mens en nordjyde kun betaler 954 kroner per nat.